《新安采樵行》
宋代·沈作喆

种粟上山椒，种禾水没腰。
田家作苦不如樵，炊桂之地甚不遥。
一艘千束莫复朝，顺风顺水不动桡。
归来醉饱吹短箫，野花插鬓樵女娇。
农夫忍饥自芸苗，粟米自熟腹自枵。
明年卖田卖山去，谁能辛苦输王赋。

作者简介：（约公元一一四七年前后在世）（文献通考作仲喆）字明远，号寓山，湖州人。生卒年均不详，约宋高宗绍兴中前后在世。绍兴年进士。淳熙间，以左奉议郎为江西漕司干官。因诗忤漕帅魏道弼被劾，夺三官。不得志以卒。作喆所著有寓山集三十卷，《文献通考》寓简十卷，《四库总目》考证有特识。